Széchenyi istván Egyetem Archives | X-Meditor
Tagek: szechenyi-istvan-egyetem
Home / Posts Tagged "Széchenyi istván Egyetem"
XMEDITOR jún 28, 2019 Arculat, Logókészítés, Széchenyi istván Egyetem
Mindenki igyekszik jó, vagyis hiteles arculatát mutatni a világnak. Hiába azonban a legjobb megoldás, időnként mindenki újra gondolja arculatát, hiszen az idő változásokat hoz az identitásban, és összhangot kell teremteni tartalom és forma között.
A Széchenyi István Egyetem fél évszázados működés után érezte úgy, hogy az időközben sok tudományággal, karokkal, kampuszokkal bővült, a nemzetközi térben is megjelenő intézménynek szüksége van az arculati megújulásra is.
A megbízást az XMEDITOR nyerte el, s munkatársaink több hónapos munkája nyomán elkészült az újra gondolt logó és arculat. Az egyetem oktatóit, hallgatóit megkérdeztünk, kértünk, hogy legyenek segítségünkre. Számtalan változatot készítettek grafikusaink, amiket egy iterációs folyamatban fejlesztettünk tovább, míg végül konszenzus született az új – a korábbi arculat tovább fejlesztésével elkészült – arculatról.
Amellett, hogy utal a hagyományokra, nagyon is modern, a jövőnek szóló, jól megjegyezhető, időtálló, sokoldalúan használható és alkalmazható.
Az új Management Campus épületére felkerült az új logó, és megkezdődött a teljes arculati megújulás. Több kampuszon, valamennyi felületen megjelenik majd az új, friss, csak a Széchenyi Egyetemre jellemző és azt jelképező arculat.
Szeretjük ezt a logót és arculatot, és a bevezetés során azon leszünk, hogy mindenki megszeresse: újabb hallgatókat, oktatókat vonzzon a Széchenyibe, és valamennyi jelenlegi, volt és leendő hallgató, oktató a magáénak érezze.